stanford-oval/wikipedia huggingface dataset:
Keskustan työreformi
Keskeiset kohdat > Paikallisen sopimisen oikeus ja mahdollisuus

Koko ohjelman silmätikuksi joutunut paikallisen sopimisen oikeus ja mahdollisuus olisi ohjelman mukaan annettava kaikille työntekijöille ja työnantajille. Työehdoista sovittaisiin yrityksissä paikallisesti työntekijöiden luottamushenkilön ja työnantajan välillä. Sen sijaan työpaikan ulkopuolinen ammattiliiton edustaja ei voisi niihin osallistua. Jos yksimielisyyteen ei päästäisi, noudatettaisiin alan työehtosopimusta tai laissa määriteltyjä normeja. Valtakunnallinen sopimus olisi työelämässä lähtökohta, mutta siihen olisi voinut paikallisista tarpeista tehdä muutoksia. Ellei paikallista sopua löytyisi, olisi noudatettava työehtosopimusta.
Ohjelman vaikutus nykyään

SDP asetti Jäätteenmäen hallituksen nimittämisen ehdoksi, että työreformi haudataan virallisesti. Reformin isäksi mainittu Matti Vanhanen on sanoutunut siitä irti. Vanhasen I hallitus toteutti monia työreformin kohtia, muun muassa veronalennuksia ja työnantajamaksujen alentamisia. Alennukset ovat kuitenkin olleet pienempiä, ja ne ovat osa laajempaa samansuuntaista kehitystä muualla maailmassa.[lähde? ]
Vaikka Metallityöväen Liitto on julkisuudessa suhtautunut yhtenä SAK:n vahvimmista liitoista kriittisesti ideatasolla yksipuolisiksi epäilemiinsä joustoihin, on silti sen työehtosopimus joustavampi kuin esimerkiksi Kemian liiton. Tästä aiheutui keväällä 2005 lakko Foxconnilla, kun työnantaja ilmoitti siirtyvänsä Kemianteollisuuden liitosta Teknologiateollisuuteen ja edellytti päinvastoin kuin samalla alalla toimiva Perlos, että myös työntekijät vaihtaisivat ammattiliittoa alkaen noudattamaan Metallityöväenliiton työehtosopimusta.
Perloksella työnantajan vaihtamisesta myös muovialaa edustavasta Kemianteollisuuden liitosta myös matkapuhelinalaa edustavaan Teknologiateollisuuteen ei seurannut vaatimusta työntekijöiden työehtosopimuksen ja sitä tulkitsevan Kemian liiton vaihtamiseksi Teknologiateollisuuden kanssa solmitun Metallityöväen Liiton työehtosopimukseen tai liittoon.
Asehuone

Korppoon kirkon asehuone
Asehuone on vanhojen kirkkojen eteistila. Keskiajan kirkoissa se rakennettiin kirkon eteläseinälle kirkon pääsisäänkäynniksi, useimmiten seinän länsiosaan.
Tenstan kirkon asehuone sisältä. (Ruotsi, Tukholman lääni)
Asehuoneen päätehtävänä oli toimia eteisenä kirkkoa ympäröivän kirkkomaan ja kirkkosalin välillä. Se toimi ennen muuta siirtymis- ja hiljentymistilana siirryttäessä kirkkoon ja se oli myös valmistelutila joissakin kirkollisissa toimituksissa. Kasteen eksorsismiosa toimitettiin asehuoneessa, samoin avioliittoon vihkimisen alku ja synnyttäneen naisen kirkkoon ottamisessa.  Asehuone saattoi toimia myös kappelina, joissakin asehuoneissa on itäseinällä muurikomero, jossa on saattanut olla pyhimyksen patsas ja sillä saattoi olla kappelin luonne. Asehuoneet olivat yleensä holvattuja ja holvit saattoivat olla maalauksilla koristeltuja. Suomessa esimerkiksi Lohjan kirkon asehuonetta kattaa ristiholvi.
Asehuoneen nimityksen alkuperäksi on nykyisen tutkimuksen mukaan arveltu saksan kielen sanaa Wappenhusz.  Se viitannee enemmän sanaan vaakuna kuin sanaan ase. Nykytutkimusten mukaan kävijät eivät jättäneet omia aseitaan tilaan, joskin sitä on voitu käyttää myös tavaroiden säilytyspaikkana.  Se on voinut toimia vartiointipaikkana ja kyläläisten aseiden säilytyspaikkana silloin, kun rauhattomat ajat uhkasivat. Asehuoneen nimen suomen kielessä on 1800-luvulta alkaen ajateltu tulevan siitä, että aseita ei saanut kantaa sisälle kirkkosaliin, vaan ne oli jätettävä jumalanpalveluksen ajaksi asehuoneeseen.  Asehuoneessa saattoivat kirkonmenoja seurata kastamattomat ja muut, joilla ei ollut pääsyä kirkkoon sisään.
Aiheesta muualla

Kuvia tai muita tiedostoja aiheesta Asehuone Wikimedia Commonsissa
Arquata del Tronto

| Arquata del Tronto |
| --- | --- |

 vaakuna
 Arquata del Tronto
 Koordinaatit: 42°46′19″N, 13°17′36″E 
Valtio:   Italia
Alue:  Marche
Maakunta:  Ascoli Piceno
Pinta-ala:  
 – Maa:  23,19  km²
Korkeus:  194 (min. 90 - maks. 494) m
Väkiluku (2015):  1 785 
 – Väestötiheys:  76,96  as./km²
 
 Kunnan kotisivut 
Infobox OKVirheellinen NIMI-arvo: 
San Benedetto del Tronto on kaupunki Italiassa Marchen alueella olevassa Ascoli Picenon maakunnassa. Se sijaitsee Apenniinien vuoristossa. Kunta kuuluu osittain kahteen kansallispuistoon: pohjoisessa on Monti Sibillinin kansallispuisto ja etelässä Gran Sasson ja Monti della Lagan kansallispuisto.
Historia

Kaupungin historia ulottuu roomalaisten aikaan saakka, jolloin sen kautta kulki roomalainen tie Via Salaria. San Benedetto del Tronto sijaitsi strategisesti tärkeällä paikalla Napolin kuningaskunnan ja Kirkkovaltion rajalla. Kaupunkia suojaamaan rakennettiin 1200-luvulla linna Rocca di Arquata del Tronto.
Arquata del Tronto tuhoutui pahoin vuonna 2016 tapahtuneessa maanjäristyksessä.
Aiheesta muualla

Kuvia tai muita tiedostoja aiheesta Arquata del Tronto Wikimedia Commonsissa
Ascoli Picenon maakunta
Acquasanta Terme | Acquaviva Picena | Appignano del Tronto | Arquata del Tronto | Ascoli Piceno | Carassai | Castel di Lama | Castignano | Castorano | Colli del Tronto | Comunanza | Cossignano | Cupra Marittima | Folignano | Force | Grottammare | Maltignano | Massignano | Monsampolo del Tronto | Montalto delle Marche | Montedinove | Montefiore dell’Aso | Montegallo | Montemonaco | Monteprandone | Offida | Palmiano | Ripatransone | Roccafluvione | Rotella | San Benedetto del Tronto | Spinetoli | Venarotta
Rocca di Arquata del Tronto
Kevin Cogan

| Kevin Cogan> Henkilötiedot |
| --- | --- |
Kansalaisuus:   Yhdysvallat
Formula 1 -ura
Aktiivivuodet:  1980–1981
Talli(t):  RAM, Tyrrell
Kilpailuja:  2 (0 starttia)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Kanadan GP 1980
Viimeinen kilpailu:  Länsi-Yhdysvaltain GP 1981
Kevin Cogan (s. 31. maaliskuuta 1956 Culver City, Kalifornia, Yhdysvallat) on entinen yhdysvaltalainen kilpa-autoilija.
Ura > Alkuvuodet

Cogan ajoi 1970-1980-luvuilla Formula Atlantic ja GrandPrix de Trois-Rivieres -sarjoissa. Vuoden 1978 Macaon GP:ssä hän oli kolmas.
Ura > Formula 1

Cogan osallistui kahteen Formula 1 -kilpailuun kausina 1980–1981, mutta ei selvittänyt karsintaa kertaakaan.
| Vuosi | Talli | Valmistaja | Moottori | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | Sija | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1980 | RAM / Rainbow Jeans Racing | Williams FW07B | Cosworth V8 | ARG | BRA | RSA | USW | BEL | MON | FRA | GBR | GER | AUT | NED | ITA | CAN DNQ | USA |  | NC | 0 |
| 1981 | Tyrrell Racing | Tyrrell 010 | Cosworth V8 | USW DNQ | BRA | ARG | SMR | BEL | MON | ESP | FRA | GBR | GER | AUT | NED | ITA | CAN | CPL | NC | 0 |
Ura > Paluu Pohjois-Amerikan sarjoihin

Formuloiden jälkeen Cogan siirtyi kilpailemaan Pohjois-Amerikkaan, jossa ajoi mm. Cham Car ja Indycar-sarjoissa 1980-1990-luvuilla. Cogan pääsi ajamaan debyyttikilpailunsa O'Connell Racingin autolla vuonna 1981 Indianapolis Motor Speedwayllä, jossa hän sijoittui neljänneksi jääden kolme kierrosta jälkeen voittajalle Bobby Unserista. Vuonna 1986 Cogan voitti Indycar -uransa ainoan voiton Phoenixin International Racewayllä ja johti kyseisellä kaudella sarjaa, kunnes hänen autoonsa iski moottorivika ja menetti mestaruuden Bobby Rahalille.
Ura > Paluu Pohjois-Amerikan sarjoihin > Indianapolis 500 skandaali

Vuoden 1982 Indianapolis 500 kilpailussa Cogan aiheutti skandaalin, kun hänen Penske -autonsa kaartoi lähdössä pääsuoralla kohti A.J. Foytin autoa, josta Cogan kimposi kohti Mario Andrettin autoa. Kaikki kolme autoa joutuivat keskeyttämään kilpailun ja tapaus sai suurta huomiota mediassa. Cogan itse sai potkut tallista kauden lopussa.
Ura > Paluu Pohjois-Amerikan sarjoihin > Loukkaantuminen

Cogan loukkaantui kahdesti Indianapolis 500 -kisoissa. Vuonna 1984 häneltä murtui jalka Pocono (Pa.) Racewayllä, joka siitä lähtien on vihlonnut ja aiheuttanut tasapainon menetystä. Vuonna 1991 hän kolaroi Roberto Guerreron kanssa, jolloin Coganilta vaurioitui hartia ja käsi ja lääkityksestä huolimatta Coganin kuvaili kipua seuraavanlaisesti: "Se ei näytä pahalta, mutta sattuu sietämättömästi. Jokainen liike on kuin löisi luuta mailalla".
Anno 1790

Anno 1790 on ruotsalainen historiallinen draamasarja.  Näyttelijöinä mm. Peter Eggers, Joel Spira ja Linda Zilliacus. Sarjan ensimmäinen kausi käsitti 10 jaksoa ja esitettiin YLE FST5-kanavalla syksyllä 2011.
Pääosassa on Johan Gustav Dåådh, joka komisarion ominaisuudessa ratkoo rikoksia. Ohjelma kuvaa myös kuninkaan vastaisten radikaalien toimintaa. Dåådh itse on myös innostunut Ranskan vallankumouksesta ja sen tuomista uusista tuulista.
Ateenan konserttitalo

| Ateenan konserttitalo> Μέγαρο Μουσικής |
| --- | --- |
 Ateenan konserttitalo.
Sijainti:  Ateena, Attika, Kreikka
Koordinaatit:  37°58′52″N, 23°45′15″E
Rakennustyyppi:  konserttitalo
Valmistumisvuosi:  1991
Omistaja:  Etairía ton Fílon tis Mousikís
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Ateenan konserttitalo (kreik. Μέγαρο Μουσικής, Mégaro Mousikís; transl. myös Megaron Musikis) on Ateenan suurin musiikkitalo. Se sijaitsee Vasilíssis Sofías -valtakadulla Plateía Mavílin kaupunginosassa kaupungin keskustan itäpuolella. Talossa järjestetään paitsi konsertteja myös muun muassa teatteri- ja oopperanäytäntöjä, baletti- ja muita tanssiesityksiä sekä luentoja. Konserttitalon omistaa Etairía ton Fílon tis Mousikís (Eταιρία των Φίλων της Mουσικής, ”Musiikin ystävien yhdistys”).
Konserttitalo otettiin käyttöön vuonna 1991. Tuolloin siinä oli kaksi salia. Vuonna 2004 valmistui talon laajennus, jonka seurauksena siinä on nykyisin neljä salia: Chrístos Lamprákis -sali (1 961 paikkaa), Dimítris Mitrópoulos -sali (494 paikkaa), Alexándra Triánti -sali (1 750 paikkaa) sekä pienempi Níkos Skalkótas -sali. Talossa toimii myös Lílian Voudoúrin musiikkikirjasto.
Rakennuksen mukaan on nimetty sen lähellä sijaitseva Mégaro Mousikíksen metroasema.
Aiheesta muualla

Μέγαρο Μουσικής Αθηνών. Ateenan konserttitalon verkkosivut. (kreikaksi) (englanniksi)
Kuvia tai muita tiedostoja aiheesta Ateenan konserttitalo Wikimedia Commonsissa
Arthur Young

Arthur Young
Arthur Young (1741–1820) oli englantilainen maanviljelijä ja talouskirjailija. Tutustuakseen maatalouteen Young matkusteli laajalti Britanniassa, Irlannissa, Ranskassa, Espanjassa ja Italiassa. Näillä matkoilla tekemänsä havainnot hän julkaisi 1768–1770 kirjoina, joita käännettiin useille kielille. Kirjoista saa käsityksen siitä, mikä oli maatalouden tila suuressa osassa Eurooppaa vähän ennen Ranskan vallankumousta.
Teoksilla Farmer’s letters to the people of England (1768) ja Farmer’s calendar (1772) hän levitti ajatuksiaan laajalti. Tour in Ireland (1780) kuvaa Irlannin tilannetta eri näkökulmista. Arvokkaimpia ovat hänen kuvauksensa A six months tour through the north of England (1768) ja Travels during the years 1787, 1788 and 1789, undertaken more particularly with a view of ascertaining the cultivation, wealth, resources and national prosperity of the kingdom of France (1792), jossa hän kuvaa vuosina 1787–1789 matkaansa Ranskassa, pääasiassa ratsain. Hän tarkkaili maanviljelyksen tilaa sekä poliittisia ja yhteiskunnallisia asioita ennen vallankumouksen puhkeamista. Youngin teoreettis-taloudellinen pääteos on Political arithmetic (1774).
Young julkaisi vuodesta 1784 maatalousalan lehteä Annals of agriculture. Hän vaikutti erityisesti apilan ja juurikkaiden viljelyn aloittamiseen sekä  yhteismaiden jakamiseen yksityismaiksi.
Aiheesta muualla

Kuvia tai muita tiedostoja aiheesta Arthur Young Wikimedia Commonsissa
Ashley Banjo

Ashley Banjo vuonna 2020.
Ashley Banjo (s. 8. lokakuuta 1988 Leytonstone, Lontoo, Englanti) tunnetaan parhaiten englantilaisen street dance -tanssiryhmän Diversityn johtohahmona. Diversity voitti Britain's Got Talent -kilpailun vuonna 2009. Ashley tuomaroi Ison-Britannian ensimmäistä Got to Dance -kilpailua yhdessä Adam Garcian ja Kimberly Wyattin kanssa vuonna 2010. Lisäksi Ashley on esiintynyt Diversityn kanssa vuonna 2010 valmistuneessa tanssielokuvassa StreetDance 3D.
Ashleyn isä on nigerialainen ammattinyrkkeilijä Funso Banjo ja äiti englantilainen Daniella Banjo, joka on entinen ammattitanssija. Ashleyn äiti auttaa Diversityä myös hallinnollisissa tehtävissä sekä pyörittää Danceworks Tanssistudiota Lontoossa. Ashleyllä on kolme vuotta nuorempi pikkuveli Jordan Banjo, joka tanssii myös Diversity-ryhmässä, sekä pikkusisko.
Ashley opiskelee tällä hetkellä fysiikkaa ja biologiaa lontoolaisessa Queen Maryn yliopistossa.
Ashley on seurustellut neljä vuotta englantilaisen tanssijan Francesca Abbottin kanssa, joka puolestaan tanssii Out of the Shadows -nimisessä tanssiryhmässä.
Ashley Brzozowicz

| Mitalit> Maa:   Kanada.Naisten soutu. Olympialaiset  | Mitalit> Maa:   Kanada.Naisten soutu. Olympialaiset  | Mitalit> Maa:   Kanada.Naisten soutu. Olympialaiset  | Maa:   Kanada> Naisten soutu. |
| --- | --- | --- | --- |
|  Hopeaa | Lontoo 2012 | kahdeksikko |  |
| MM-kilpailut  | MM-kilpailut  | MM-kilpailut  |  |
|  Hopeaa | Karapiro 2010 | kahdeksikko |  |
|  Hopeaa | Bled 2011 | kahdeksikko |  |
|  Hopeaa | Amsterdam 2014 | kahdeksikko |  |
|  Pronssia | Aiguebelette 2015 | kahdeksikko |  |
Ashley Brzozowicz (s. 17. joulukuuta 1982 Toronto) on kanadalainen soutaja. Hän saavutti kahdeksikossa olympiahopeaa Lontoossa 2012 ja sijoittui samassa luokassa neljänneksi Pekingin olympialaisissa 2008. Maailmanmestaruuskilpailuissa hän saavutti kahdeksikossa hopeaa Karapirossa 2010, Bledissä 2011 ja Amsterdamissa 2014 sekä pronssia Aiguebelettessa 2015. Vuoden 2006 MM-kilpailuissa hän sijoittui samassa luokassa viidenneksi sekä vuosina 2007 ja 2009 kuudenneksi.
Aseen varusteiden kiinnitysjärjestelmä

AR-15-tyyppisen kiväärin kädensuojus, jonka päällä on Picatinny-kiskoa ja sivuilla keskellä M-LOK-kiinnityspaikkoja. Vieressä M-LOKin vastakappalepultti, pätkä M-LOKilla kiinnitettävää kiskoa ja kaavio kiskon kiinnittämisestä M-LOK-aukkoihin.
Aseen varusteiden kiinnitysjärjestelmä (myös kiinnityskisko tai varustekisko) on standardisoitu järjestelmä, jonka avulla tuliaseeseen voidaan kiinnittää erilaisia lisävarusteita. Ne suunniteltiin aluksi muun muassa kiikaritähtäinten kiinnittämiseksi kivääreihin. Nykyään lähes kaikki varusteet kiinnitetään jonkinlaisella kiskolla tai muulla standardijärjestelmällä aseeseen ja näitä järjestelmiä on asennettavissa lähes kaikentyyppisiin aseisiin. Useimmiten tarkoitetaan kiskomaisista kiinnityskiskoja, joihin lisävarusteet liu’utetaan tai muutoin asetetaan.
Kiskojen lisäksi markkinoille on tullut myös aukkopohjaisia järjestelmiä. Ne toimivat yleensä suunnilleen niin, että jonkinlaisella ruuvilla varusteessa kiinni oleva vastakappale laitetaan aukosta sisään, minkä jälkeen se työnnetään aukon reunalle niin, ettei vastakappale enää pääse takaisin ulos vaan tiellä on metallia ja sitten varuste kiristetään ruuvilla tiukasti varusteen ja vastakappaleen väliin jäävään metalliin. Esimerkiksi M-LOK-varusteet kiristetään kääntämällä vastakappaleena oleva pultti kireälle. Aukoissa etuna on, että koko pintaa ei tarvitse päällystää kiskolla, kun kiinnitys tehdään suoraan esimerkiksi kädensuojukseen, johon aukkoja on leikattu. Aukkoja voi käyttää myös kiskojen kiinnittämiseen.
Tyypit

Pätkä Weaver-kiskoa
Picatinny-kiskon poikkileikkaus ja sivuprofiili
Picatinny- ja Nato-kiskojen suositellut kontaktipinnat
Erilaisia kiinnitysjärjestelmiä on ollut useita, mutta nykyään on vain muutama paljon käytetty standardi. Tunnetuimmat kiinnitysjärjestelmät ovat:
Dovetail-kisko: Yksinkertainen ja vanha sarja kiskoja. Niitä on tehty eri leveyksillä, joista yleisimpiä ovat 9,5 ja 11 millimetriä. Dovetail on yhä yleinen esimerkiksi ilma-aseissa ja joissain kivääreissä.
Varsovan liiton kisko: Varsovan liiton käyttämä Dovetailin versio.
Weaver-kisko: Ensimmäinen nykyaikainen kisko ja yhä yleinen. Se sisältää pitkittäissuuntaiset vastakkaiset kiskoseinämät sekä poikittaissuuntaiset kolot ja kohoumat, joiden avulla varuste pysyy paikallaan, eikä liu’u pitkin kiskoa. Alkuperäisissä Weaver-kiskoissa kolojen väli oli pitkä, mutta uudemmissa ne ovat yleensä tasaisin välein. Kisko on poikkileikkaukseltaan leveä laatta (seinämät), jonka päällä on kuusikulmainen litteähkö elementti (kolot ja kohoumat). Muoto muistuttaa litteää ja leveää T-kirjainta.
Picatinny-kisko: 1995 esitelty Yhdysvaltain asevoimien standardisoima kiinnityskisko, joka perustuu Weaveriin. Nämä ovat osittain yhteensopivia, mutta Picatinnyn kolot ovat pidempiä. Picatinnyssä koloja on koko kiskon pituudelta tasaisin välein.
Nato-kisko: Naton Stanag-standardisoima Picatinnyn paranneltu versio, joka on taaksepäin yhteensopiva Picatinnyn kanssa. Mitat ovat ilmoitettu metrijärjestelmässä, ja kisko on joiltain osin kireämpi. Myös suositeltuja varusteen kontaktipintoja on muutettu.
KeyMod: Aukkoihin perustuva järjestelmä, jonka nimi tulee avaimenmuotoisista aukoista. Konsepti on avoimesti käytettävissä.
M-LOK: Aukkoihin perustuva KeyModin kilpailija, joka on nykyään sitä huomattavasti suositumpi. M-LOK on käytettävissä ilmaisella lisenssillä.
Ateenan maanjäristys 1999

| Ateenan maanjäristys 1999 |
| --- | --- |
Päivämäärä:  7. syyskuuta 1999
Aika:  14.56.49 (paikallista aikaa) 11.56.49 (UTC)
Magnitudi:  6,0 (Mw)
Intensiteetti:  IX
Syvyys:  10 km
Episentrumin sijainti:  38°7′8″N, 23°36′18″E
Maat, joihin vaikutukset ulottuivat:  Kreikka
Henkilövahingot:  143 kuollutta, n. 1 600 loukkaantunutta
Monet maat auttoivat pelastusoperaatiossa.
Ateenan maanjäristys 1999 oli maanjäristys, joka tapahtui Kreikassa 7. syyskuuta 1999 kello 14.56 paikallista aikaa. Sen keskus sijaitsi Ateenan lähellä. Maanjäristyksen magnitudi oli 6,0 ​ja intensiteetti IX, ja se tapahtui noin 10 kilometrin syvyydessä.
Järistys kesti arviolta 15 sekuntia ja oli maan tuhoisin luonnonmullistus sitten vuoden 1981 maanjäristysten. Vaikutukset huomattiin suurella alueella Keski-Kreikassa. Ateenan metropolialueen läheisyys lisäsi aineellisia tuhoja. Tuhoja aiheutui erityisesti Áno Liósiassa, Acharnésissa, Fylíssä ja Thrakomakedónesissa. Maanjäristys tunnettiin aina Turkin İzmirissä saakka. Järistyksessä kuoli 143 ja loukkaantui noin 1 600 henkeä.
Järistys sattui vain alle kuukausi sen jälkeen kun Turkissa oli ollut huomattavasti tuhoisampi İzmitin maanjäristys. Maitten toisilleen antama katastrofiapu lievitti tulehtuneita diplomaattisuhteita.
Aiheesta muualla

Kuvia tai muita tiedostoja aiheesta Ateenan maanjäristys 1999 Wikimedia Commonsissa
Jääkiekon 1. divisioonan maailmanmestaruuskilpailut 2011

| --- | --- |


Ajankohta: 17. huhtikuuta – 23. huhtikuuta
Isäntämaat:  Unkari (A-lohko)   Ukraina (B-lohko)
Joukkueet: 11
Nousivat   pääsarjaan 2012:  Italia    Kazakstan
Putosivat   2. divisioonaan 2012:  Espanja    Viro

Jääkiekon 1. divisioonan maailmanmestaruuskilpailut 2011 pelattiin Unkarissa (Lohko A) ja Ukrainassa (Lohko B) 17. huhtikuuta – 23. huhtikuuta. Pääsarjaan nousivat Kazakstan ja Italia, joka voitti ratkaisevassa ottelussa jatkoajalla Unkarin. Kisat olivat viimeiset, joissa sekä A- että B-lohkon voittaja nousi pääsarjaan. Seuraavissa kisoissa A-lohkossa otelleet joukkueet kamppailivat pääsarjaan noususta ja B-lohkossa otelleet 1. divisioonan A-lohkoon noususta.
Otteluareenat

| Budapest Sports Arena Kapasiteetti: 12 500 | Kiovan urheilupalatsi Kapasiteetti: 7 000 |
| --- | --- |

 Unkari - Budapest:  Ukraina - Kiova
A-Lohkon turnaus

| --- | --- |
: Nousee pääsarjaan 2012
: Pelaa 1. divisioonan A-lohkossa 2012
: Pelaa 1. divisioonan B-lohkossa 2012
: Putoaa 2. divisioonan A-lohkoon 2012
| Joukkue | O | V | JV | JT | H | TM | PM | Pts |
| --- | --- | --- | --- | --- | --- | --- | --- | --- |
|  Italia | 4 | 3 | 1 | 0 | 0 | 15 | 5 | 11 |
|  Unkari | 4 | 3 | 0 | 1 | 0 | 29 | 11 | 10 |
|  Etelä-Korea | 4 | 1 | 0 | 1 | 2 | 11 | 18 | 4 |
|  Alankomaat | 4 | 1 | 0 | 0 | 3 | 16 | 18 | 3 |
|  Espanja | 4 | 0 | 1 | 0 | 3 | 6 | 25 | 2 |
 Japani: ei osallistunut
Japanin oli alun perin tarkoitus pelata A-lohkossa Budapestissa, mutta se joutui perumaan osallistumisensa Japanin maanjäristyksen ja tsunamin takia. Japania ei pudotettu sarjaporrasta alemmaksi, mutta se rankattiin 1. divisioonan viimeiselle sijalle.
A-Lohkon turnaus > Pistepörssi

| Pelaaja | O | M | S | Pts | +/− | RM |
| --- | --- | --- | --- | --- | --- | --- |
|  Balázs Ladányi | 4 | 2 | 10 | 12 | +7 | 0 |
|  István Sofron | 4 | 6 | 4 | 10 | +6 | 0 |
|  András Horváth | 4 | 3 | 6 | 9 | +6 | 4 |
|  Márton Vas | 4 | 3 | 5 | 8 | +6 | 4 |
|  Giulio Scandella | 4 | 4 | 2 | 6 | +4 | 4 |
|  Alexander Egger | 4 | 1 | 5 | 6 | +5 | 2 |
|  Diederick Hagemeijer | 4 | 3 | 2 | 5 | −1 | 6 |
|  Csaba Kovács | 4 | 3 | 2 | 5 | +2 | 2 |
|  Armin Helfer | 4 | 2 | 3 | 5 | +3 | 0 |
|  Ladislav Sikorcin | 4 | 2 | 3 | 5 | +2 | 0 |
A-Lohkon turnaus > IIHF:n valitsemat turnauksen parhaat pelaajat

Paras maalivahti:  Eum Hyun Seung
Paras hyökkääjä:  Istvan Sofron
Paras puolustaja:  Armin Helfer
B-Lohkon turnaus

| --- | --- |
: Nousee pääsarjaan 2012
: Pelaa 1. divisioonan A-lohkossa 2012
: Pelaa 1. divisioonan B-lohkossa 2012
: Putoaa 2. divisioonan A-lohkoon 2012
| Joukkue | O | V | JV | JT | H | TM | PM | Pts |
| --- | --- | --- | --- | --- | --- | --- | --- | --- |
|  Kazakstan | 5 | 4 | 1 | 0 | 0 | 21 | 6 | 14 |
|  Britannia | 5 | 4 | 0 | 0 | 1 | 21 | 9 | 12 |
|  Ukraina | 5 | 3 | 0 | 1 | 1 | 19 | 12 | 10 |
|  Puola | 5 | 2 | 0 | 0 | 3 | 18 | 15 | 6 |
|  Liettua | 5 | 1 | 0 | 0 | 4 | 9 | 24 | 3 |
|  Viro | 5 | 0 | 0 | 0 | 5 | 8 | 30 | 0 |
B-Lohkon turnaus > Pistepörssi

| Pelaaja | Ottelut | Maalit | Syötöt | Ptisteet | +/− | PIM |
| --- | --- | --- | --- | --- | --- | --- |
|  Olexander Materukhin | 5 | 3 | 6 | 9 | +6 | 12 |
|  Oleg Shafarenko | 5 | 3 | 5 | 8 | +6 | 16 |
|  Jonathan Weaver | 5 | 1 | 7 | 8 | +1 | 0 |
|  David Clarke | 5 | 4 | 3 | 7 | +4 | 4 |
|  Oleg Tymchenko | 5 | 4 | 3 | 7 | +6 | 4 |
|  Vitaly Lyutkevych | 5 | 0 | 7 | 7 | +7 | 0 |
|  David Longstaff | 5 | 3 | 3 | 6 | +3 | 0 |
|  Marcin Kolusz | 5 | 2 | 4 | 6 | +1 | 4 |
|  Andrei Makrov | 5 | 3 | 2 | 5 | −4 | 4 |
|  Olexander Pobyedonostsev | 5 | 3 | 2 | 5 | +5 | 2 |
|  Talgat Zhailauov | 5 | 3 | 2 | 5 | +4 | 0 |
B-Lohkon turnaus > IIHF:n valitsemat turnauksen parhaat pelaajat

Paras maalivahti:  Stephen Murphy
Paras hyökkääjä:  Olexander Materukhin
Paras puolustaja:  Roman Savchenko
Sijoitukset MM-kilpailussa

| Sija | Joukkue |
| --- | --- |
17.:  Kazakstan
18.:  Italia
19.:  Unkari
20.:  Britannia
21.:  Ukraina
22.:  Etelä-Korea
23.:  Puola
24.:  Alankomaat
25.:  Liettua
26.:  Espanja
27.:  Viro
DNS:  Japani
Asian Indoor Games

Asian Indoor Games on joka toinen vuosi Aasiassa järjestettävä tapahtuma, jossa kilpaillaan urheilulajeissa ja tietokonepeleissä. 
Lajeiksi on valikoitu sellaisia, joissa ei kilpailla olympialaisissa eikä Aasian kisoissa mutta joita on helppo seurata televisiosta. Tapahtuman tarkoitus on levittää kiinnostusta urheiluun ja kerätä uusia harrastajia.
Ensimmäiset kisat järjestettiin Bangkokissa vuonna 2005, ja niissä kilpailtiin 9 lajissa. Toisissa kisoissa Macaossa vuonna 2007 lajeja oli jo 16.. Vietnamissa järjestettiin kolmannet kisat vuonna 2009. Lajit ovat vuosien mittaan vaihdelleet. Tapahtumaan ovat kuuluneet lyhyen radan uinti, räpyläuinti, kilpatanssi, ratapyöräily, salibandy, Sepak takraw eli potkulentopallo, Kabaddi, keilaus, biljardi, thainyrkkeily, futsal, aerobic ja "extreme sports" (BMX, rullalautailu, rullaluistelu ja kiipeily). Peleistä mukana ovat olleet lautapelit (shakki, xiangqi) sekä jotkin tietokonepelit.